Vegar Vårdal

Vegar Vårdal (født i 1975) er en norsk folkemusiker (hardingfele og fele), danser og pedagog.

Vårdal har gitt ut plater med musikk fra Agderfylkene og Finnmark, og sammen med trioen Rusk (2002) har han jobbet med stoff fra Hedmark.

Utdannelsen sin har han fra folkemusikklinja ved Høgskolen i Telemark og Norges Musikkhøgskole. Han har også mellomfag i folkedans fra NTNU. Ved Musikkhøgskolen hadde han professor Sven Nyhus som instrumentallærer, og fordypet seg i valdrestradisjonen på hardingfele.

I 2000 ga han ut platen Portrait sammen med den opprinnelig ukrainske komponisten Mikhail Alperin (1956–2018).

I 2017 etablerte han trioen Gjevre, Odde & Vårdal sammen med Inge Gjevre på torader og Mads Erik Odde på trekkspill. I januar 2020 ga trioen ut platen Husklugumt.

Per 2021 er han bosatt i Gudbrandsdalen. Han holder foredrag og underviser som timelærer ved de fleste folkemusikkutdanningene i Norge. En del av arbeidstida si er han folkemusikklærer ved Vinstra vidaregåande, som har landslinje i folkemusikk. Vårdal har etablert et eget studium i norsk folkelig dans, som har eksistert siden 2003. Foruten Rusk, er Vårdal medlem av gruppene Fant og Fente (2002) og Strengekompaniet (2006). Han er mye brukt som studiomusiker, og jobber som frilans musiker med base i Vågå. Han er kvalifisert for eliteklassa, klasse A, på Landskappleiken.

Diskografi 
 1994: Norske turdansar – kontradansar frå Austlandet, Heilo
 1996: Norske turdansar – dansar frå Agder og Nord-Noreg, Heilo
 1996: Hueknuden, Heilo
 1998: Norske turdansar – dansar frå Vestlandet, Heilo
 1998: Danseslåttar frå Finnmark (dobbelt-CD), Heilo
 2001: Norske turdansar – dansar frå Austlandet (dobbelt-CD), Heilo
 2002: Rusk, Grappa
 2006: Rusk II, Grappa
 2016: The Caress of the Wind – i samarbeid med 
 2020: Husklugumt, plateselskapet :ta:lik– trioen Gjevre, Odde & Vårdal

Medvirkende 
 1999: Wizard Women – of the North, Heilo
 1999: Der skogen står fredfull, folkemusikk fra Våler, Våler kommune – utgivelse med bandet Rusk
 2000: Jul i Blåfjell
 2000: Portrait, Jaro – med Mikhail Alperin
 2001: Vaniljesaus, Geitungen, eget forlag
 2005: Fiolsteinen, Kvarts
 2005: Bra Kast, Geitungen, Grappa
 2006: Nattfiol, Synnøve Sletten

Produksjoner 
 Norske turdansar – dansar frå Agder og Nord-Noreg (Heilo, 1996)
 Norske turdansar – dansar frå Vestlandet (Heilo, 1998)
 Danseslåttar frå Finnmark, dobbel-CD (Heilo, 1998)
 Pols i Rørostraktom, fem CD boks med Sven Nyhus (eget forlag, 1999)
 Norske turdansar – Dansar frå Austlandet (Heilo, 2001)
 Vaniljesaus, Geitungen (eget forlag, 2001)
 Bra Kast, Geitungen (Grappa, 2005)
 Nattfiol, Synnøve Sletten (2006)

Andre utgivelser 
 Slåtter og sangleker fra Finnmark – i enkle arrangement (Finnmark Ungdomslag, 1998)
 Medforfatter på Musikkorientering VK1, (Gyldendal Undervisning, 2000)

Utmerkelser 
 Toårig stipend fra Oppland fylkeskommune
 Folkelarmprisen i 2020 i kategorien dansespel for plata «Husklugumt» med trioen Gjevre, Odde & Vårdal
 Årets Folkemusiker 2020
 Gammleng-prisen 2021 i klassen musiker

Referanser

Norske folkemusikere
Fødselsdato ikke oppgitt